Vidzemes, Igaunijas un Somijas tieslietu kolēģija
Vidzemes, Igaunijas un Somijas tieslietu kolēģija (vācu: Justiz-Kollegium der liv-, est- und finnländischen Sachen, krievu: Юстиц-коллегия Лифляндских, Эстляндских и Финляндских дел) bija Krievijas Impērijas pārvaldības iestāde ar mūsdienu ministrijai līdzīgām administratīvām un tiesu funkcijām. To izveidoja ķeizarienes Katrīnas I valdīšanas laikā 1728. gadā pēc Vidzemes un Igaunijas kapitulācijas Lielā Ziemeļu kara laikā un inkorporācijas Krievijas Impērijas sastāvā. Sākotnēji to sauca par Livonijas un Igaunijas tieslietu kolēģiju, bet pēc Viborgas guberņas izveides ķeizariene Katrīna II 1762. gadā to lika pārdēvēt par Vidzemes, Igaunijas un Somijas tieslietu kolēģiju. Impērijas varas centralizēšanas laikā 1832. gadā ķeizars Nikolajs I kolēģiju likvidēja. Kolēģijas biroja darbs notika vācu valodā.